kardosdrur/scandi-wiki huggingface dataset:
Smolikas

Smolika-bjerget ( , Arumænsk: Smolcu) er et bjerg i præfekturet Ioannina, nordvestlige Grækenland. Med en højde af 2.637 meter over havets overflade er det det højeste af Pindus-bjergene og det næsthøjeste bjerg i Grækenland efter Olympus-bjerget. Bjerget består af stenen ofiolit. I flere perioder i Pleistocæn blev de nordlige og østlige cirques og dale dækket af is. De sidste gletsjere i dette område trak sig tilbage for omkring 11.500 år siden. Det afvandes af floden Aoos mod syd og floden Vourkopotamo (en biflod til Sarantaporos) mod nord. Der er en lille alpin sø kaldet " Drakolimni Smolika" nær toppen, i ca. 2.200 meters højde. Nærliggende bjergkæder er Tymfi mod syd, Gramos mod nordvest, Vasilitsa mod sydøst og Voio mod nordøst.

Højderne over 2.000 meter, består af græsarealer og klipper, mens der er løvskove og nåleskove i lavere højder. Bjerget ligger helt inden for Konitsa-kommune, de vigtigste landsbyer omkring bjerget er Agia Paraskevi mod nord og Palaioselli, Pades og Armata mod syd. Byen Konitsa ligger 15 km sydvest for Smolikas. Den græske nationale vej 20 ( Kozani - Siatista - Konitsa - Ioannina ) passerer vest for bjerget.

Kilder og henvisninger 

 Græsk bjergflora 
 "Smólikas Óros, Grækenland" på Peakbagger

Bjerge i Grækenland
Meltdown

Meltdown har flere specialiseringer:
 Hovedbetydning: Meltdown - er et engelsk ord som betyder nedsmeltning
 Meltdown (it-sikkerhedssårbarhed) - sikkerhedssårbarhed i microprocessorer
 Meltdown EP - album
 "Meltdown" (Stromae single) - single
 '98 Live Meltdown - album
 Ice Age: The Meltdown - animationsfilm

Se også
 Kernenedsmeltning - engelsk nuclear meltdown
Bentivoglio

Bentivoglio er en by med  indbyggere i provinsen  Bologna  i regionen Emilia-Romagna i norditalien.

Kilder og henvisninger

Byer i Emilia-Romagna
Ofiolit

Ofiolit (af græsk ophis, orm, og lithos, sten) er fragmenter af oceansk jordskorpe som i kollision med en anden kontinentalplade er havnet på land.

En fuldstændig ofiolitsekvens omfatter alle den oceanske plades bjergarter, fra dybhavssediment och nedåt via kuddlavor, diabasgångar och gabbro til ultrabasiske bjergarter.

Jormuaofioliten i Finland er en af de ældste ofioliter.

Kilder og henvisninger 

Geologi
Stratigrafi
Bjergarter
Helgenomsassociationsstudie

Indenfor genomik er et helgenomsassociationsstudie (ofte forkortet GWAS eller WGAS fra engelsk hhv. genome-wide association study og whole genome association study) en observationsundersøgelse af et helt genoms sæt af genetiske varianter i forskellige individer for at finde eventuelle egenskaber associeret med variationer i gener. GWAS fokuserer typisk på forbindelser mellem enkeltnukleotidpolymorfi og egenskaber såsom større menneskelige sygdomme, men kan også anvendes på enhver anden genetisk variant og organisme.

Epidemiologi
Forskningsprojekter
Music (film fra 2021)

Music er en amerikansk dramamusical instrueret af sangerinden Sia. Manuskriptet blev skrevet af Sia og Dallas Clayton og har Kate Hudson, Leslie Odom Jr. og Maddie Ziegler i hovedrollerne.
Filmen er sias debutfilm som instruktør. Filmen følger Zu, en ædru narkohandler, der bliver den eneste værge for sin halvsøster Music, en ung autistisk pige.

Filmen begyndte at udvikle sig efter Sias annoncering af projektet i 2015. Oprindeligt skulle filmen ikke være en musical, men blev omdannet til en musical med et større budget.

Music blev udgivet i Australien den 14. januar 2021 af StudioCanal, og i udvalgte IMAX-biografer i USA for en aften den 10 februar 2021 efterfulgt af en on-demandudgivelse den 12. februar 2021 af Vertical Entertainment. 
Filmen modtog negativ kritik. Filmen blev nomineret til en Golden Globe for bedste film - musical eller komedie og en Golden Globe for bedste skuespillerinde - musical eller komedie ved Golden Globe Awards 2020-21, men den blev også nomineret til fire Golden Raspberry Awards og vandt værste kvindelige hovedrolle til Hudson, værste kvindelige birolle til Ziegler og værste instruktør til Sia.

Referencer

Kilder og Eksterne henvisninger 
 

Amerikanske film fra 2021
Engelsksprogede film
Musicalfilm fra USA
Bodilprisens Talentpris

Bodilprisens Talentpris er en filmpris, der uddeles af Danske Filmkritikere i samarbejde med andre sponsorater i forbindelse med Bodilprisens uddeling. Prisen har til formål at anerkende og hylde nye talenter, der på baggrund af deres indsats inden for film bliver vurderet til at gå en stor fremtid i møde, og kan gå til alt fra skuespillere og instruktører til klippere, fotografer og scenografer.

Prisen blev etableret og uddelt for første gang ved Bodiluddelingen i 2019 under navnet Blockbuster Talentprisen, men skiftede i 2020 navn til Arbejdernes Landsbank Talentprisen. Prisen skiftede ved Bodiluddelingen i 2022 navn til Biografklub Danmark Talentprisen, da Biografklub Danmark blev ny hovedsponsor for Bodilprisuddelingen. Ved Bodiluddelingen 2023  indledte Danske Filmkritikere et samarbejde med TV 2, og prisen blev derfor uddelt under navnet TV 2 Talentprisen

Modtagere

2010'erne

2020'erne

Referencer

Eksterne henvisninger 
 Officiel side

Bodilprisen
Palm Springs (film)

Palm Springs er en amerikansk romantisk science fiction-komediefilm instrueret af Max Barbakow med manuskript af Andy Siara efter en historie af Siara of Barbakow.
Filmen har Andy Samberg, Cristin Milioti, Peter Gallagher og J. K. Simmons i hovedrollerne, og følger to fremmede der mødes til et bryllup i Palm Springs, hvor de bliver fanget i en tidssløjfe.

Filmen havde verdenspremiere ved Sundance Film Festival den 26. januar 2020 og blev udgivet i udvalgte biografer af Neon og digitalt på Hulu den 10. juli 2020.
Palm Springs blev nomineret til to priser ved Golden Globe Awards 2020-21 nemlig bedste film - musical eller komedie og bedste skuespiller - musical eller komedie til Samberg.

Produktion 
Instruktør Max Barbakow og manuskriptforfatter Andy Siara fik idéen til filmen, mens de var elever på American Film Institute, "med lige øje med jungianske filosofiske ideer og den pragmatiske betydning af at skrive en film med et lille budget, der ville være let at producere."
Da Siara fortsatte med at skrive til tv-showet Lodge 49, udviklede de manuskriptet til et mere ambitiøst projekt med en sci-fi-kant.
Mens ''En ny dag truer var et fundamentalt vigtigt udgangspunkt for brugen af en tidssløjfe i en romantisk komedie, vidste Barbakow og Siara, at de havde brug for at distancere deres manuskript fra filmen.
Dette førte til at at Nyles allerede er i tidssløjfen i starten af filmen, hvilket gjorde at filmen, ifølge Siara, var en "efterfølger til en film der ikke eksisterer" og derefter tilføje Sarah som en anden karakter i sløjfen for at tjene som et navigationspunkt til publikum.

Projektet blev annonceret i november 2018, efter at det sikrede sig en skattegodtgørelse til at filme i Californien, men på grund af begrænsningerne i denne skattegodtgørelse blev de tvunget til at filme i Los Angeles-området snarere end i Palm Springs.
Andy Samberg blev annonceret til at spille med i filmen.
I marts 2019 blev Cristin Milloti og J. K. Simmons tilføjet til rollelisten. Camila Mendes blev tilføjet i april samme år.

Optagelserne startede i april 2019 og varede i 21 dage.

Referencer

Kilder og Eksterne henvisninger 
 

Amerikanske film fra 2020
Engelsksprogede film
Romantiske komediefilm fra USA
Film med tidsrejser
Andra Day

Cassandra Monique Batie (født 30. december 1984) kendt professionelt som Andra Day, er en amerikansk sanger, sangskriver og skuespillerinde. Hun udgav sit debutalbum Cheers to the fall i 2015.
Ved Grammy Awards 2016 blev albummet nomineret til en Grammy Award for Best R&B Album, og singlen "Rise Up" blev nomineret til en Grammy Award for Best R&B Performance.
For at promovere "Rise Up" sang hun sangen i The View. Denne optræden gav hende en nominering til en Daytime Emmy Award.
Day optrådte også sammen med Stevie Wonder, der delvist er krediteret for hendes opdagelse, i en reklame for Apple TV i slutningen af 2015.

I 2021 portrætterede hun Billie Holiday i biografien The United States vs. Billie Holiday og vandt en Golden Globe for bedste skuespillerinde - drama og blev nomineret til en Oscar for bedste kvindelige hovedrolle.

Referencer

Eksterne henvisninger 

Personer fra San Diego
Sangere fra USA
Sangskrivere fra USA
Skuespillere fra Washington
Tahar Rahim

Tahar Rahim (født 4. juli 1981) er en fransk skuespiller med algerisk baggrund.
Han er kendt for sin hovedrolle som Malik El Djebena i den prisvindende franske film Profeten fra 2009 af Jacques Audiard. Han spillede FBI-agenten Ali Soufan i The Looming Tower, Judas i filmen Mary Magdalene og som Charles Sobhraj i The Serpent, en tv-serie lavet i 2021.

Rahim har demonstreret flersprogede færdigheder og øre for accenter efter at have spillet på korsikansk og arabisk udover fransk i Profeten og i skotsk gælisk i Kevin Macdonalds The Eagle. i 2021 spillede han Mohamedou Ould Slahi, i filmen The Mauritanian'', og blev nomineret til en Golden Globe for bedste skuespiller - drama og en BAFTA Award for bedste mandlige hovedrolle.

Referencer

Eksterne henvisninger 
 

Skuespillere fra Frankrig
Cesar for bedste mandlige hovedrolle
1. division 2020-21 (fodbold)



Struktur 
1. division består af 12 hold, der møder hinanden to gange på en sæson. Derefter rykket top 6 i oprykningsspil og bund 6 i nedrykningsspil. Der er to oprykkere til Superligaen og to nedrykkere til den nye 1. division. De resterende hold vil kvalificere sig til den nye NordicBet-Liga.

Stilling

Grundspil

Oprykningsspil

Kvalifikationsspil

Resultater

Referencer 

Fodboldsæson 2020-21
Sæsoner i 1. division (fodbold)
Bodiluddelingen 2010

Bodiluddelingen 2010 fandt sted den 21. marts 2010 i Imperial Biografen i København og markerede den 63. gang at Bodilprisen blev uddelt. Komiker Lasse Rimmer var uddelingens vært.

Lars von Triers film Antichrist var uddelingens store vinder, da den vandt prisen for bedste danske film, bedste mandlige hovedrolle (Willem Dafoe), bedste kvindelige hovedrolle (Charlotte Gainsbourg), bedste fotograf (Anthony Dod Mantle) og desuden gik Sær-Bodilen til Eidnes Andersen for lyddesign. Filmen Fri os fra det onde vandt prisen for bedste mandlige birolle (Jens Andersen) og bedste kvindelige birolle (Pernille Vallentin), imens filmen Headhunter, som til trods for at holde flest af uddelingens nomineringer med fem nomineringer i tre kategorier, gik tomhændet hjem. Dokumentarfilmen Blekingegade-banden af Anders Riis-Hansen vandt bedste dokumentarfilm. Carsten Myllerup, Linda Krogsøe Holmberg og Jens Mikkelsen modtog årets Æres-Bodil for deres initiativ til at lave den alternative filmskole Super16. Ved denne uddeling var der også stort gennembrud for animation, da priserne for bedste amerikanske og ikke-amerikanske film gik til hhv. Pixars Op og israelske Waltz With Bashir, hvor sidstnævnte brugte animationen til at dokumentere den israelske hærs rolle i den etniske udrensning i Libanon.

Vindere og nominerede

Øvrige priser

Æres-Bodil 

 Carsten Myllerup, Linda Krogsøe Holmberg og Jens Mikkelsen for at tage initiativ til den alternative filmskole Super16

Sær-Bodil 

 Kristian Eidnes Andersen for lyddesign i Antichrist

Bedste fotograf 

 Anthony Dod Mantle for Antichrist

Referencer

Eksterne henvisninger 
 Officiel side

10
Begivenheder i 2010
Henning Bahs Prisen

Henning Bahs Prisen er en filmpris ved den årlige Bodilprisuddeling, som uddeles af foreningen Danske Filmkritikere i samarbejde med Sammenslutningen af Danske Scenografer med formål at hylde fremragende arbejde indenfor produktionsdesign og filmscenografi. Prisen er navngivet efter den danske manuskriptforfatter og scenograf, Henning Bahs, og prisen blev uddelt for første gang ved Bodiluddelingen i 2012.

Modtagere

2010'erne

2020'erne

Referencer

Eksterne henvisninger 
 Officiel side

Bodilprisen
Tivoli Frihedens Sky Tower

Tivoli Frihedens Sky Tower er et udspringstårn i forlystelsesparken Tivoli Friheden i Aarhus. Den 40 m høje forlystelse giver adgang til udsigt over parken og et frit fald for tivoligæsten på 35 m med en fart på 100 km/t ned i et opspændt sikkerhedsnet. Tårnet blev opført i Friheden i 2001 og stammer oprindeligt fra Tyskland.

I 2014 kårede en lille gruppe amerikanske rutsjebane-entusiaster, Tivoli Frihedens Sky Tower som "verdens vildeste oplevelse" i forlystelsessamhænge.

Kilder

Eksterne henvisninger
Friheden.dk/forlystelser/sky-tower/

Tivoli Friheden i Aarhus
Forlystelser
Etableret i 2001
Essilor

Essilor er et fransk firma, der specialiserer sig i design, fremstilling og markedsføring af korrigerende linser og optisk udstyr til øjenlæger. Det blev født efter fusionen af de franske virksomheder Essel og Silor i 1972. Det er især oprindelsen til Varilux.

I 2019 havde virksomheden 74.000 ansatte. Dens formand og administrerende direktør er Paul du Saillant. Hovedkontoret er baseret i Charenton-le-Pont.

Det fusionerede med den italienske koncern Luxottica den 1. oktober 2018.

Referencer

Eksterne henvisninger 

 Essilor's hjemmeside

Etableret i 1849
Statsejede virksomheder fra Frankrig
Fremstillingsvirksomheder fra Frankrig
Optikproducenter
Infiniminer

Infiniminer er et open source multi-player block-baseret sandbox bygge- og gravespil, hvor spilleren har rollen som en minearbejder, der søger efter mineraler ved at grave tunneler gennem forskellige bygninger og strukturer. Spillet er udviklet af det amerikanske spilfirma Zachtronics. Spillet er ifølge dets udvikler Zach Barth baseret på tidligere spil som Infinifrag, Team Fortress og Motherload udviklet af XGen Studios.

Referencer 

Computerspil
Jens-Flemming Sørensen

Jens-Flemming Sørensen (født 30. august 1933, København, død 1. december 2017 i Pietrasanta) var en dansk billedhugger. Blev uddannet som skrædder, begyndte som autodidakt maler, men opholdet på Eks-skolen førte ham hurtigt mod rumkunsten og han kom til at arbejde det meste af sit liv som billedhugger. De fleste af hans værker er udført i bronze og marmor og viser ofte steler, pyramider, sfæriske former og skildringer af kvindekroppen. Jens-Flemming Sørensen var gift flere gange, men var ved sin død blevet skilt fra sin sidste kone, den amerikanske billedhugger Ellen Ann Brenner-Sorensen.

I 1966 var han medstifter af kunstnergruppen Passepartout. Hans skulpturer fra 1960'erne har afsæt i den magiske realisme og kontrasterede organisk og arkitektonisk, flydende og fast, fx Som tiden i en drøm (1969, Nordjyllands Kunstmuseum). 

Sørensen modtog bl.a Eckersberg-medaljen i 1972 og var fra 1987 bosat og arbejdede i Pietrasanta i Italien, hvor han ofte udstillede med maleren Jørgen Boberg.

Jens-Flemming Sørensens virtuose beherskelse af materialer og hans værkers dekorative værdi førte til en lang række udsmykningsopgaver i både Danmark og udlandet, fx Toftegårds Plads (1982), en fontæne til Carlsbergbryggeriernes hovedsæde i Valby (1998), og fontæner, skulpturer og relieffer til erhvervs- og boligbebyggelsen Tuborg Nord i Hellerup (2003).

I 2014 åbnede Jens-Flemming Sørensen, i samarbejde Tina Lorien; hans assistent gennem mange år, et lille galleri på Frederiksberg. På åbningsudstillingen december 2014 vistes Sørensens mere ukendte grafiske værker. Lorien har efter Sørensens død i 2017 stået for at føre galleriet videre.

Offentlig kunst af Jens-Flemming Sørensen

Se også 
 Skabelsen af skulptur: Jens-Flemming Sørensens arbejdsmetode vist i dokumentarfilm af Johnny Carlsen.

Referencer

Eksterne henvisninger 

 

Billedhuggere fra Danmark
Fortnum & Mason

Fortnum & Mason (ofte blot omtalt som Fortnum's) er et luksusstormagasin på Piccadilly, London, med yderligere butikker på The Royal Exchange, St Pancras railway station, Heathrow Airport i London og i storcentret K11 Musea i Hong Kong. Dets hovedkvarter ligger på 181 Piccadilly, hvor virksomheden blev etableret i 1707 af William Fortnum og Hugh Mason. I dag ejes det af Wittington Investments Limited.

Fortnum & Mason blev grundlagt som en grønthandel, og virksomheden fik opbygget et ry for at have fødevarer af høj kvalitet, og den oplevede en stor vækst i victoriatiden. Selvom Fortnum's nu er udviklet til at være et stormagasin har det stadig fokus på at tilbyde eksotiske varer, specilialieter og basisfødevarer

Butikken har åbnet adskillige andre afdelinger, bl.a. en herreafdeling, og har også en tebutik og flere restauranter.

Fortnum & Mason har været kongelig hofleverandør til dronning Elizabeth siden 1955.

Referencer

Eksterne henvisninger 

 

Stormagasinkæder
Virksomheder i London
Seværdigheder i London
Etableret i 1707
Luksusmærker
Kongelige hofleverandører
Detailvirksomheder fra Storbritannien
Voidomatis

Voidomatis () er en flod i den præfekturet Ioannina i det nordvestlige Grækenland og er en biflod til Aoös/Vjosë-floden. De vigtigste kilder er placeret under landsbyen Vikos. Langs dens løb konvergerer den med andre vandstrømme, der stammer fra bredderne af Tymfi eller Vikoskløften, og ender tæt på Konitsa. Floden har en samlet længde på 15 kilometer. Navnet Voidomatis (betyder: oksens øje) stammer fra det faktum, at okser har klare blå øjne, ligesom vandet i denne flod. Der er også den slaviske etymologi: Bode – Mat, der betyder "godt vand".

Voidomatis er blevet karakteriseret som en af de reneste floder i Europa, da den ikke står over for miljømæssige problemer. Det krydser et af de smukkeste områder i Grækenland og har siden 1973 været en del af Vikos–Aoös Nationalpark. Floden krydses af et antal stenbroer, hvoraf den mest berømte er Kledonas Broen. Floden er kendt for vandsport såsom rafting og kajakroning.

Kilder og henvisninger 

 Rejsemagi. (2009).  ΒΟΪΔΟΜΑΤΗΣ ΠΟΤΑΜΟΣ  . Hentet 6. juli 2013

Floder i Grækenland
Vandløb i Europa
Overlapsstation

En overlaps- eller en transferstation er en togstation til mere end en jernbanerute i et offentligt transportsystem, der giver passagerer mulighed for at skifte fra en rute til en anden, ofte uden at skulle forlade en station eller betale en ekstra billetpris.

Skift kan ske inden for den samme tilstand eller mellem jernbanetilstande eller til busser (for stationer med busterminaler tilsluttet). Sådanne stationer har normalt flere platforme end enkelte rutestationer. Disse stationer kan findes i enten kommercielle centre eller i byens udkant i boligområder. Byer planlægger typisk lokalområder omkring overlapsstationer i byplanen. Passagerer kan blive bedt om at betale ekstra billetpris for skiftet, hvis de forlader en betalt zone.

Historie 
Med åbningen af Woodside an Birkenhead Dock Street Tramway i 1873 blev Birkenhead Dock jernbanestation i Birkenhead, England sandsynligvis verdens første sporvogn til tog-overlapsstation.

Eksempler 

Verney Junction-overlapsstationen i Buckinghamshire, England blev bygget på det punkt, hvor to jernbanelinjer krydser hinanden i åbent landskab. Stationen blev bygget i et åbent fjerntliggende område, og den blev brugt fra 1868 til 1968. 

Manhattan Transfer på Pennsylvania Railroad var placeret uden for Newark, New Jersey i et relativt isoleret område og blev primært brugt til passagerskifte.

Nogle gange tilbydes udveksling på tværs af platforme mellem hovedlinjejernbaner og byers metrostation, såsom Barking og Stratford stationer i London eller Gesundbrunnen i Berlin.

I nogle tilfælde er der ikke tilvejebragt nogen dedikeret underjordisk passage eller gangbro, og derfor er passagerer nødt til at skifte mellem to dele af en station gennem byens gader. Eksempler inkluderer Kuramae Station i Toei i Tokyo, Japan og Lexington Avenue-59th Street / Lexington Avenue – 63rd Street stationer i New York City. I mange tilfælde tillader elektronisk billetoverførsel at overføre passagerers genindrejse i transportsystemet uden at betale billetprisen anden gang, som om de aldrig havde forladt stationens billetkontrolzone.

Der er også overlapsstationer for busruter, hvor folk kan skifte mellem forskellige busruter uden ekstra billetpris eller kun forskellene på billetpriserne for de to ruter. Eksempler inkluderer Tai Lam Tunnel Bus Interchange og Shing Mun Tunnel Bus Interchange i Nye Territorier, Hong Kong og i centrum af Lafayette, Indiana.

Referencer 

Jernbanestationer
Volkspark Hasenheide

Volkspark Hasenheide er en park på omkring 50 hektar i Berlin-distriktet Neukölln på grænsen til Kreuzberg. Parkens navn går tilbage til brugen af området som kaninindhegning fra 1678. Frederik Vilhelm den Store af Brandenburg-Preussen gik på jagt her.

Referencer

Eksterne links 
 Berlin.de side på Hasenheide
 BesøgBerlin.de side på Hasenheide

Bygninger, konstruktioner og anlæg i Berlin
Berlins geografi
Hasenheide
Jungfernheide

Jungfernheide er et område med skov og hede beliggende i Berlin i det nuværende distrikt Charlottenburg-Nord, en lokalitet i bydelen Charlottenburg-Wilmersdorf. Det har tidligere været et stort beskovet område, men det blev gradvist redueret i størrelse gennem byudvikling og militært brug. Den nyligt lukkede Flughafen Berlin-Tegel deler Jungfernheide med Volkspark Jungfernheide mod syd og det større, fortsat beskovede område mellem lufthavnen og Tegeler See.

Med oprettelsen af Groß-Berlin i 1920 blev Charlottenburg slået sammen med de tidligere distrikter Heerstraße og Jungfernheide og blev det 7. distrikt i Berlin.

Navn 

Områdets navn er en kombination af ordet Heide, der betyder hede, og Jungfer, der betyder "Ung adelskvinde" eller "pige" (jfr. Junker), fra det benediktinske kloster, der eksisterede i Spandau fra 1269 til det 16. århundrede og ejede området. Gaden Nonnendamm vedrører også nonnerne i Spandau.

Historie

Skov og jagtområde 
Skoven og hedelandskabet øst for Spandau blev brugt som et kongeligt jagtområde indtil 1800. I 1823 blev skovområderne i Charlottenburg og Tegel udpeget som en ejendom (Gutsbezirk).

Militær brug 
Fra 1824 blev Jungfernheide brugt til militære øvelser og skyderier. I 1828 blev Reinickendorf- artilleriområdet flyttet dertil af Frederik Vilhelm 3. af Preussen. Kaserner blev opført mellem 1896 og 1901 for luftskibsbataljonen Luftschiffer-Batallion Berlin-Jungfernheide.

Transitforbindelser 
Jernbanestationen Berlin Jungfernheide blev åbnet i 1877. I dette år blev den vestlige del af Berliner Ringbahn også afsluttet, som primært blev bygget til militære formål. S-togtrafik mellem Jungfernheide og Sonnenallee-stationen i Berlin stoppede fra 1980 til 1997 delvis på grund af Berlinmuren. Siden genåbningen har Jungfernheide fungeret som et vigtigt knudepunkt i det nordvestlige Berlin og tilbyder skift mellem Ringbahn, U7 (Berlin U-Bahn), regionale tog, lokale- og ekspresbusser til den nærliggende, nyligt lukkede, Flughafen Berlin-Tegel. Lufthavnen blev opført efter 2. verdenskrig i hedelandskabet i Jungfernheide.

Vandforsyning 
I 1896 blev Jungfernheide-vandværket åbnet og leverede drikkevand fra Tegeler See. Anlægget har været afviklet siden 2001.

Volkspark Jungfernheide 

Volkspark Jungfernheide ligger på 146 hektar jord mellem Berlin-Spandau kanalen og Heckerdamm og er afgrænset mod vest af Jungfernheideweg og mod øst af Bundesautobahn 111.

Referencer 

Berlins geografi
Parker i Tyskland
Mark IV - lånt tid

Mark IV - lånt tid er det fjerde studiealbum fra det danske folktronicaband Sorten Muld. Det blev udgivet den 13. maj 2021, som et crowdfunding projekt  på Kickstarter.

Sorten Muld er vendt tilbage til middelalderballaderne i det elektroniske univers - kombineret med 'Det nye nordiske' inspireret af toner fra mellemøsten.

Spor 
 "Hillelil" - 05:06
 "Venelite II" - 04:41
 "Sov Sødt" - 05:00
 "Balladen om Iver og Buske" - 03:45
 "Lånt Tid" - 03:43
 "Sang om jorden" - 04:09
 "Hjertensfryd" - 04:00
 "Lysets Tøven" - 05:23
 "Åge & Else" - 01:53
 "Haltefanden" - 03:44
 "Under Månens Blanke Tæppe" - 04:53
 "Efterår" - 03:32

Referencer

Eksterne henvisninger 
Sorten Muld genopstår med første album i 19 år – og turné Gaffa
Lånt tid Musicbrainz

Sorten Muld-album
Album fra 2021